Nosaltres

La Casa dels Futurs és un projecte per crear infraestructura
física i educativa de llarg termini per recolzar els moviments
socials i ecologistes per generar solidaritat en temps de crisi
climàtica. Ens estem organitzant al voltant de l'objectiu de
construir un Centre de Justícia Climàtica permanent i una Escola
de Moviments a Barcelona per pol·linitzar solucions socials i
locals per a què els moviments prosperin en un planeta danyat.

Com ens organitzem

Som persones voluntàries que ens organitzem horitzontalment al
voltant de temes (Solidaritat Global, Resiliència Climàtica i
Coneixements) i en grups de treball (Comunicació, Cures + Gènere,
Estratègia, Administració i Relacions Institucionals). Tenim
reunions de coordinació mensuals i assemblas generals trimestrals
convocades i coordinades per una petita secretaria. La Casa dels
Futurs forma part d'una federació d'associacions que gestionen
col·lectivament, juntament amb els serveis del parc, la Vall de
Can Masdeu. La federació està formada per horts comunitaris
autogestionats, un col·lectiu d'agricultura regenerativa, un
centre social autogestionat (PIC) i Can Masdeu: un projecte
d'habitatge col·lectiu okupat fundat el 2001. La federació
participa a l'assemblea de la Coordinadora d'associacions de Nou
Barris.

Estem compromeses amb l'autoorganització horitzontal i subscrivim
els principis de Jémez per a l'organització democràtica. 
( https://climatejusticealliance.org/jemez-principles/ )

El que fem

Resiliència climàtica: Estem creant un model d’ infraestructura a
gran escala que redueix l’impacte ecològic mentre es crea
resiliència climàtica. Cultivem i compartim solucions climàtiques
a nivell local que es recolzen en sistemes autònoms d'aigua i
energia, de residu zero i tecnologies de baix impacte que
permeten que les comunitats, els moviments i els ecosistemes es
preparin millor per afrontar la desestabilització ecològica.
Juntament amb uns horts agroecològics i comunitaris locals, un
centre social, un projecte de convivència i els serveis del Parc
Natural de Collserola, gestionem col·lectivament la nostra conca
hidrogràfica i participem en pràctiques d'agricultura
regenerativa i gestió de la terra per millorar la biodiversitat.
El nostre objectiu és oferir un exemple inspirador de la
participació dels coneixements locals, l'artesania tradicional i
les múltiples solucions climàtiques impulsades en el context
mediterrani.

Construir coneixements: Estem creant una llar permanent per a una
Escola de Moviments que pugui cultivar solucions socials que
tractin les causes profondes de la crisi climàtica. Ens
involucrem en pràctiques decolonials, ecofeministes i
antiracistes amb l'objectiu de reunir diversos moviments d'ajuda
mútua. Treballem per involucrar pedagogies basades en el lloc,
coneixements situats i tècniques d'educació popular per empoderar
les persones organitzadores amb habilitats per construir poder i
coneixements des de baix.

Solidaritat global: Estem creant infraestructura per donar suport
a l'organització a la xarxa internacional i de llarg termini per
a moviments socials i ecologistes. Obrim espais per co-crear
estratègies a través de moviments mentre construïm alliances i
causes comunes. Fomentem pràctiques de cura per donar suport a
llarg termini als moviments socials i a la salut del planeta.
Reconeixem i assenyalem la responsabilitat històrica del Nord
Global i donem prioritat a les comunitats directament afectades
del Sud Global, incloses les persones refugiades i/o migrades
climàtiques, i les persones defensores de drets humans i de la
natura que es trobin en una situació de risc.

Motivació per formar del Consell Ciutadà per la Sostenibilitat

Per afrontar l'emergència climàtica cal que reimaginem els futurs
i la solidaritat en una nova escala i amb nous períodes de temps.
És hora de crear infraestructures de llarg termini que puguin
preparar els moviments socials i ecologistes per a organitzar-se
i donar respostes a l’alçada de l’actual crisi climàtica. La Casa
dels Futurs és un projecte dedicat a donar suport a la
intersecció entre moviments socials i ecologistes, i també una
campanya per a crear un Centre de Justícia Climàtica i una Escola
de Moviments. Ens concentrem en les causes estructurals de la
crisi climàtica i en empoderar els moviments per a generar la
transformació necessària.

https://www.casafuturs.org/ca/about-us/

https://t.me/casafuturs